सिरां जिलानि सिदलियाव जारिमिनारि, राजानि आमोलनि अरथाद 200 बोसोर गोजाम दुर्गा मन्दिरनि गोदानै लुफुंनायखौ बेखेवबाय। दिनै फुंबिलिनि 10.00 रिंगायाव मोनसे रंजाथायनि गेजेरजों मन्दिर लुफुं आफादनि बिबानगिरि, सोद्रोमा, बैसो गोरा सुबुं, सिबियारि राइजोफोरनि नुजाथिनायाव ओनसोलनि अनसायगिरिफोरनि दान-दक्षिनाजों लुफुंनाय गोदान दुर्गा मन्दिरखौ दिनै आबुङै बेखेवनानै होयो मन्दिरनि फुजारि बेनिमाधव सक्रबर्टिआ।